Timpi de așteptare crescuți în Vama Giurgiu. Atât camioanele, cât şi autoturismele care au ales să iasă din ţară prin PTF Giurgiu, de 1 Mai, au de aşteptat 60 de minute la controlul de frontieră.
Pentru fluidizarea traficului, poliţiştii de frontieră giurgiuveni au suplimentat numărul arterelor de circulaţie prin punctul de frontieră la cinci pentru autoturisme şi la şase pentru camioane, după ce, în ultimele ore, au ieşit din ţară, pe la Giurgiu, aproximativ 14.000 de persoane.
Aglomeraţie infernală pe A1, pe sensul Nădlac spre Deva. Coloanele de maşini depășesc 2 km. Anunțul Poliției Române
“La nivelul Inspectoratului Teritorial al Poliţiei de Frontieră Giurgiu au fost dispuse toate măsurile aflate în competenţă pentru reducerea timpilor de aşteptare şi asigurarea unui control operativ, astfel traficul prin PTF Giurgiu la turisme se desfăşoară pe câte patru artere de control pe sensul de intrare în ţară şi pe cinci artere de control pe sensul de ieşire din ţară. Pentru autocamioane, traficul prin PTF Giurgiu se desfăşoară pe câte şase artere de control atât pe sensul de intrare, cât şi sensul de ieşire din ţară\”\”, se arată într-un comunicat transmis, miercuri, de ITPF Giurgiu.
Potrivit sursei citate, în ultimele 24 de ore, la graniţa cu Bulgaria au fost efectuate formalităţile de frontieră prin PTF Giurgiu pe sensul de ieşire din ţară pentru aproximativ 4.000 de autoturisme şi 14.000 de persoane, iar pe sensul de intrare pentru 1.600 de autoturisme şi 7.000 de persoane.